רייצ'ל דראץ'

**רייצ'ל דראץ**' (באנגלית: **Rachel Dratch**; נולדה ב-22 בפברואר 1966) היא שחקנית וקומיקאית אמריקאית, הידועה בעיקר בזכות השתתפותה בתוכנית סאטרדיי נייט לייב.

## ביוגרפיה
### ראשית חייה והשכלה
דראץ' נולדה בלקסינגטון, מסצ'וסטס, למשפחה יהודית רפורמית.

דראץ' השתתפה בהצגות בית הספר והעדיפה לשחק בקומדיות. למדה בדארטמות' קולג', וסיימה את לימודיה בפסיכולוגיה ובדרמה בשנת 1988.

### קריירה
#### 1995–2009
בין השנים 1995–1998 הופיעה ב-"The Second City ", תיאטרון אלתורים בשיקגו, לצד טינה פיי ואדם מקיי. היא זכתה בשני פרסי ג'ף ג'פרסון לשחקנית הטובה ביותר ברביו על תפקידיה בהפקות תיאטרון זה.

בשנת 1999, דראץ' הצטרפה לצוות השחקנים של תוכנית המערכונים "סאטרדיי נייט לייב", וגילמה מגוון דמויות. אחת הדמויות המזוהות עימה היא דבי דאונר, אישה האומרת מידע לא הכרחי והורסת את מצב הרוח לסובבים אותה. היא עזבה את התוכנית בשנת 2006, ובעת עזיבתה הייתה האישה חברת צוות השחקנים עם הוותק הגדול ביותר בתוכנית. היא המשיכה לשוב לגלם דמויות אורח בתוכנית עד שנת 2020.

בשנת 2000 גילמה את דרלה בפרק "History" בסדרת הטלוויזיה "משמרת שלישית".

בין השנים 2002–2004 גילמה את דניס בשישה פרקים בסדרת הטלוויזיה "מלך השכונה".

בשנת 2003 הופיעה בתפקיד תקווה בסרט "נקמת הפטיש העברי", ובתפקיד גלדיס בסרט "לגמור עם האהבה".

בשנת 2006 השתתפה בתפקיד אליס ואלן בסרט "קליק" בכיכובם של אדם סנדלר וקייט בקינסייל.

בין השנים 2006–2012, היא גילמה מגוון דמויות בשישה עשר פרקים בסדרת הטלוויזיה "רוק 30".

בשנת 2007 גילמה את שרה פאוורס בסרט "צ'אק ולארי", בכיכובם של סנדלר וקווין ג'יימס.

בשנת 2009 השתתפה בתפקיד ה. ג'. דרלינג בפרק סדרת הטלוויזיה "המכשפים מווייברלי פלייס", ובתפקיד פני ומינדי מידווס בפרק בסדרת הטלוויזיה "בטי". באותה שנה הופיעה בתפקיד קאתי ג'ימי בסרט "שונאת את חג האהבה", ובתפקיד קים בסרט "האהבה היוונית שלי", שניהם בכיכובה של ניה ורדלוס.

#### 2010–2019
בין השנים 2010–2013, דראץ' דיבבה את אסמרגו וקוי בשלושים פרקים בסדרת הטלוויזיה "הדגים".

בשנת 2011, היא גילמה את קירסטן ברנט בסרט "לזרום עם זה".

בשנת 2012 הופיעה בתפקיד אשתו של פיל בסרט "זה הבן שלי". באותה שנה שימשה כשופטת אורחת בפרק "Queens Behaving Badly" בסדרת הטלוויזיה "המרוץ לדראג: אולסטארס".

בשנת 2013 פרסמה את ספר הזכרונות "Girl Walks into a Bar".

בין השנים 2014–2023 דיבבה מגוון דמויות בשבעה פרקים בסדרת הטלוויזיה "ההמבורגרים של בוב".

בשנת 2015 הופיעה בתפקיד קלי בסרט "אחיות", בכיכובן של טינה פיי ואיימי פולר. באותה שנה, שבה לגלם את דבי דאונר בספיישל הטלוויזיוני "סאטרדיי נייט לייב ספיישל חגיגות ה-40".

בשנת 2017 דיבבה את וילדה בפרק "שירותי בייבי-סיטר/ וילדה-פלצת" בסדרת הטלוויזיה "באנסן הוא מפלצת".

בשנת 2018 גילמה את דבי בסרט "השבוע של", בכיכובם של אדם סנדלר וכריס רוק. באותה שנה, הייתה אחת המבצעות במופע "Celebrity Autobiography" בברודוויי.

בשנת 2019 השתתפה בתפקיד הסוכנת בי בסרט "בוסית בקטנה", ובתפקיד רבקה בסרט "טיול לנאפה". בנוסף, גילמה את פאולה ביטרמן בארבעה פרקים בסדרת הטלוויזיה "חסרי בושה".

בין השנים 2019–2023 דיבבה את נגטיב גירל בעשרה פרקים בסדרת הטלוויזיה "כוח הטיטאנים".

#### 2020–הווה
בשנת 2020 השתתפה בתפקיד לינדה שוק בפרק "The Gang Offends Everyone" בסדרת הטלוויזיה "הטובות לקרב".

בין השנים 2020–2023 דיבבה מגוון דמויות בשנים עשר פרקים בסדרת הטלוויזיה "הארלי קווין".

בשנת 2021, היא גילמה את גברת אדמס בשלושה פרקים בסדרת הטלוויזיה "אדוני ראש העיר".

בשנת 2022 גילמה את סטפני בהפקה המקורית של המחזה "POTUS" בברודוויי. על תפקיד זה הייתה מועמדת לפרס טוני לביצוע הטוב ביותר על ידי שחקנית משנה במחזה.

בין השנים 2022–2023 דיבבה בארבעה פרקים בסדרת הטלוויזיה "אבא אמריקאי".

בשנת 2023 דיבבה את גברת ובר בסרט ההנפשה "ספיידרמן: ברחבי ממדי העכביש". כמו כן דיבבה בפרקים בסדרות הטלוויזיה "גרטל והאוגר", ו"מסע בין כוכבים: סיפונים תחתונים". בנוסף, גילמה את קרי מור בפרק "Bomb Cyclone" בסדרת הטלוויזיה "פשוט ככה".

בין השנים 2023–2024 דיבבה מגוון דמויות בארבעה עשר פרקים בסדרת הטלוויזיה "מוליגן ".

בין השנים 2024–2025 דיבבה את סטן פלוט בתשעה עשר פרקים בסדרת הטלוויזיה "גרימסבורג".

בשנת 2025 שבה לגלם את דבי דאונר ב, במערכון לצד ג'ימי פאלון, איו אדבירי, דרו ברימור ורוברט דה נירו.

### חיים אישיים
לדראץ' בן אחד, מזוגיות עם ג'ון ואל, יועץ בתחום המזון.

## פילמוגרפיה
### קולנוע

### טלוויזיה

## תיאטרון

**מודגש** – הפקת ברודוויי

## פרסים ומועמדויות

## קישורים חיצוניים

* רייצ'ל דראץ', באתר Playbill
* רייצ'ל דראץ', באתר Internet Broadway Database

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:מדבבות אמריקאיות
קטגוריה:סאטרדיי נייט לייב
קטגוריה:אמריקאיות שנולדו ב-1966